Di Altschtadt, wo im Mittelalter entschtande-n-isch, isch am Rand vom Wiggertal. Weschtlich devo isch e flachi Ebeni, wo bis zu 2 Kilometer breit isch. D Wigger bildet di weschtlichi Gränze vom Gmeindsbann. D Überbauig vo Zofige  goht nahtlos in di benachbarte Gmeinde Strängubach und Oftrige über.  De Gmeindsbann het e Flächi vo 1107 Hekrtare, dodervo sind 480 Hektare mit Wald bewachse und 316 Hektare sind überbaut.  De höschti Punkt ligt mit 661 Meter ü. M. uf em Rottannhubel, de tüfschti isch mit 421 Meter an de Wigger.